
“Mi hočemo gledati s čistimi očmi”
Kako čudovita je sveta čistost! Vendar ni sveta in tudi ne ljuba Bogu, če je ne spremlja ljubezen. Ljubezen je seme, ki bo zraslo in dalo čudovite sadeže, če ga zalivamo s čistostjo. Brez ljubezni je čistost nerodovitna in njena jalova voda spremeni dušo v močvirje, v umazano mlako, iz katere se dviga smrad napuha. (Pot, 119)
14. november
Teologalna ljubezen je prav gotovo najvišja krepost; čistost pa je sredstvo sine qua non, neobhodno potreben pogoj, da bi dosegli ta notranji dialog z Bogom. In kadar je ne ohranjamo, kadar se ne borimo zanjo, sčasoma postanemo slepi: ne vidimo ničesar, kajti posvetni človek ne sprejema tega, kar je od Božjega Duha.
Mi hočemo gledati s čistimi očmi, saj nas spodbuja Učiteljev nauk: Blagor čistim v srcu, kajti Boga bodo gledali. Cerkev je te besede vedno predstavljala kot povabilo k čistosti. Sveti Janez Zlatousti piše: »Zdravo srce ohranjajo tisti, ki imajo popolnoma čisto vest ali tisti, ki ljubijo čistost. Nobena druga krepost ni tako zelo pomembna, da bi lahko gledali Boga.« (Božji prijatelji, 175)

